अरुंधति राय को भी जब ‘गॉड ऑफ़ स्माल थिंग्स’ के लिए बुकर पुरस्कार से सम्मानित किया गया तो कारण विषय वस्तु न होकर प्रस्तुति थी। इन्होंने अंग्रेजी को मलयालम भाषा के शब्द देकर दोनों भाषाओं को समृद्ध किया। पुरातनपंथी जिन भाषाओं की फूहड़ अंग्रेजी से तुलना कर अवहेलना करते थे, आज इन्हीं भाषाओं के लेखकों को इनके डिक्शन के लिए महान करार दिया जा रहा है। वैसे भी उत्तरआधुनिकतावाद के दौर में कंटेंट की मौलिकता की बहस को लगभग ख़त्म करार दिया गया है। फ्रेंच फिल्मकार गोदार के मुताबिक कंटेंट कहाँ से लिया जा रहा है, इससे ज़रूरी सवाल है यह है कि कंटेंट को कहाँ पहुँचाया जा रहा है।